  Туспуктэм: Наталия Сильвестрова Наталия Сильвестрова Выль арлы котькуд семьяын ӝок вылазы трос пӧртэм сиён-юон дасяны тыршо. Удмуртиысь тазалыкез утёнъя министерствоысь штатэ пыртымтэ диетолог Ирина Белокрылова валэктӥз, кызьы выль ар праздникъёс вылтӥ тазалыклы изъян вайытэк сиськоно. Со сярысь удысэтлэн пресс-службаез ивортӥз. « Выль ар ӝок сьӧры пуксён азьын лумбыт сютэм эн ветлэ. Со бере туж трос сиськон сиён сылмытон сӧзнэтлы секыт каре, соин сэрен юн но ялан кыстӥськись висёнъёс кылдыны быгато. Трос ингредиентъёслэсь лэсьтэм «секыт» сиён ӝӧк вылын 1-2 гинэ мед луоз » Ирина Белокрылова, Удмуртиысь тазалыкез утёнъя министерствоысь штатэ пырисьтэм валтӥсь диетолог Сиёнъёс, емышъёс басьтыку, соослэсь яранлыкъя дырзэс одно ик эскероно. Ӝӧк сьӧрын тросгес ву юоно, озьы мултэс сиён уз тэры. Со сяна, диетолог тросгес вырыны но поръяны ӵектэ. Сием сиёнэз сылмытыны ферментъёс юрттозы, но соосты эмчиен кенешем бере гинэ юоно. Тегъёс: сиён Выльар Тазалык эмчиос Удмуртия  